sukhrobnurali/uzbek-legal-corpus huggingface dataset:
“ShAXSIY YORDAMChI VA DEHQON XOʻJALIKLARINI DAVLAT YOʻLI BILAN QOʻLLAB-QUVVATLASh HAMDA MAMLAKATNI OZIQ-OVQAT BILAN TAʼMINLAShDA ULARNING ROLINI KUChAYTIRISh BORASIDAGI ChORA-TADBIRLAR TOʻGʻRISIDA” OʻZBEKISTON RESPUBLIKASI PREZIDENTINING 1997-YIL 18 MARTDAGI PF-1737-SON FARMONIGA OʻZGARTIRIShLAR KIRITISh HAQIDA
(decree, 2021-04-30)

“Dehqon xoʻjaligi toʻgʻrisida”, “Fermer xoʻjaligi toʻgʻrisida” Oʻzbekiston Respublikasining Qonunlariga muvofiq hamda qishloq xoʻjaligi tovar ishlab chiqaruvchilari uchun yagona yer soligʻi joriy etilishi munosabati bilan: 1. “Shaxsiy yordamchi va dehqon xoʻjaliklarini davlat yoʻli bilan qoʻllab-quvvatlash hamda mamlakatni oziq-ovqat bilan taʼminlashda ularning rolini kuchaytirish borasidagi chora-tadbirlar toʻgʻrisida” Oʻzbekiston Respublikasi Prezidentining 1997-yil 18-martdagi PF-1737-son Farmoni 4-bandining uchinchi xatboshi quyidagi tahrirda bayon etilsin: “dehqon xoʻjaliklaridan undirib olinadigan yer soligʻi summasi mablagʻlarining 5 foizi hamda fermer xoʻjaliklaridan undirib olinadigan yagona yer soligʻi summasi mablagʻlarining 2,5 foizi”. 2. Oʻzbekiston Respublikasi Prezidentining 1997-yil 18-martdagi PF-1737-son Farmonining sarlavhasi va matniga ilovaga muvofiq oʻzgartirishlar kiritilsin. 1. Farmonning sarlavhasi va matnidagi “shaxsiy yordamchi va dehqon xoʻjaliklari” degan soʻzlar oʻrniga “dehqon va fermer xoʻjaliklari” soʻzlari yozilsin. 2. Farmonning 3, 4, 5 va 6-bandlaridagi “Shaxsiy yordamchi va dehqon xoʻjaliklari uyushmasi” soʻzlari almashtirilib, “Dehqon va fermer xoʻjaliklari uyushmasi” deb yozilsin. 3. 4 va 7-bandlaridagi “Shaxsiy yordamchi va dehqon xoʻjaliklarini qoʻllab-quvvatlash jamgʻarmasi” soʻzlari oʻzgartirilib, “Dehqon va fermer xoʻjaliklarini qoʻllab-quvvatlash jamgʻarmasi” deb yozilsin.
AVTOMOTOTRANSPORT VOSITALARINI SOTIB OLISh, ULARDAN FOYDALANISh VA ULARNI BOShQA ShAXSLARGA BERIShNI TARTIBGA SOLISh TOʻGʻRISIDA
(resolution, 2021-02-22)

Yuridik va jismoniy shaxslar tomonidan avtomototransport vositalarini sotib olish, ulardan foydalanish va ularni boshqa shaxslarga berishni hamda ularni Oʻzbekiston Respublikasi Ichki ishlar vazirligining Davlat yoʻl harakati xavfsizligi xizmati organlarida roʻyxatdan oʻtkazishni tartibga solish, shuningdek jinoyatchilikning oldini olish chora-tadbirlarini kuchaytirish va respublikaning iqtisodiy manfaatlarini himoya qilish maqsadida Vazirlar Mahkamasi qaror qiladi: 3. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Oʻzbekiston Respublikasi Ichki ishlar vazirligi, Adliya vazirligi, Davlat soliq qoʻmitasi, Markaziy bank va tijorat banklarining tegishli boʻlinmalari bilan birgalikda avtomototransport vositalarini boshqa shaxslarga berish bitimlarini oʻz vaqtida va sifatli rasmiylashtirish maqsadida bir oy muddatda: avtomototransport vositalarini roʻyxatdan oʻtkazish xizmatlari, notarial idoralar, banklar boʻlimlari va avtomototransport bozorlari hududlarining yongʻin xavfsizligini taʼminlash xizmatlarini joylashtirish va ular ishini tashkil etish uchun avtomototransport bozorlari hududida zarur joylar ajratish choralarini koʻrsinlar; avtomototransport bozorlari hududida ish koʻrayotgan oʻzlariga qarashli boʻlinmalarning ishi va oʻzaro hamkorligining yagona tartibini ishlab chiqsinlar va tasdiqlasinlar. 4. Oʻzbekiston Respublikasi Adliya vazirligi: Oʻzbekiston Respublikasi Ichki ishlar vazirligi bilan birgalikda amaldagi avtomototransport vositalariga nisbatan bitimlar va ishonchnomalarni rasmiylashtirish tartibi toʻgʻrisidagi fuqarolik qonunchiligiga oʻzgartirish va qoʻshimchalar kiritish haqida bir oy muddatda Vazirlar Mahkamasiga taklif kiritsin; 6. Mazkur qarorning bajarilishini nazorat qilish Oʻzbekiston Respublikasi Prezidentining Davlat maslahatchisi T.A. Xudoybergenov zimmasiga yuklansin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISHLAR KIRITISH TOʻGʻRISIDA
(resolution, 2022-07-22)

Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining “Importni tariflar bilan boshqarish chora-tadbirlari toʻgʻrisida” 1998-yil 24-fevraldagi 80-son qarorida 1-bandning beshinchi xatboshi chiqarib tashlansin. 2. Oʻzbekiston Respublikasi Vazirlar Mahkamasining “Import isteʼmol tovarlari olib kelish va sotishni takomillashtirish chora-tadbirlari toʻgʻrisida” 2000-yil 24-iyundagi 242-son qarorining 5-bandi oʻz kuchini yoʻqotgan deb hisoblansin. 3. Oʻzbekiston Respublikasi Vazirlar Mahkamasining “Jismoniy shaxslar tomonidan tovarlarning ayrim turlarini Oʻzbekiston Respublikasi hududiga olib kelishni tashkil etishga doir qoʻshimcha chora-tadbirlar toʻgʻrisida” 2000-yil 8-iyuldagi 262-son qarori oʻz kuchini yoʻqotgan deb hisoblansin.
QAYTA MOLIYALASh KREDITLARINI BERISh TARTIBI TOʻGʻRISIDAGI NIZOMGA OʻZGARTIRISh KIRITISh HAQIDA
(resolution, 2011-03-05)

Oʻzbekiston Respublikasining “Oʻzbekiston Respublikasi Markaziy banki toʻgʻrisida”gi Qonuniga va Vazirlar Mahkamasining 1994-yil 3-maydagi 234-sonli “Respublika bank tizimi boshqaruvi tuzilmasini va uning amaliy faoliyatini takomillashtirish chora-tadbirlari toʻgʻrisida”gi qaroriga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 1998-yil 9-noyabrdagi 19/8-sonli qarori bilan tasdiqlangan va 1998-yil 17-dekabrda 566-raqam bilan Adliya vazirligida davlat roʻyxatidan oʻtkazilgan “Qayta moliyalash kreditlarini berish tartibi toʻgʻrisida Nizom”ning “v. Respublika hukumati qarorlari boʻyicha aniq maqsadli qayta moliyalash kreditlarini berish tartibi (Xizmat doirasida foydalanish uchun)” nomli boʻlimining 2-bandi quyidagi yangi tahrir bilan almashtirilsin: “2. Direktiv kreditlar Oʻzbekiston Respublikasi Vazirlar Mahkamasining maxsus qarorlarida (farmoyishlarida) belgilangan shartlar asosida, respublika iqtisodiyotining ustuvor tarmoqlarini kredit resurslariga boʻlgan ehtiyojlarini qondirish maqsadlari uchun ajratiladi. Hukumat qarorlarida (farmoyishlarida) ushbu kreditlardan foydalanish muddati belgilanmagan taqdirda, ular uch oygacha boʻlgan muddatga beriladi”. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgandan keyin oʻn kun oʻtgach kuchga kiradi.
OT SPORTINI YaNADA RIVOJLANTIRISh ChORA-TADBIRLARI TOʻGʻRISIDA
(resolution, 2021-02-22)

Respublikada ot sportini rivojlantirish va uning moddiy bazasini mustahkamlash, sportning milliy turlari va xalq oʻyinlarini ommaviylashtirish, shaxsning har tomonlama va uygʻun kamol topishida jismoniy tarbiya va sportning rolini oshirish, sogʻlom avlodni tarbiyalash maqsadida Vazirlar Mahkamasi qaror qiladi: 1. Oʻzbekiston Respublikasi Davlat jismoniy tarbiya va sport qoʻmitasi, Toshkent shahar hokimligi, Oʻzbekiston Respublikasi Ot sporti federatsiyasining “Toshkent-Otchopari” respublika davlat ot sporti kompleksini Toshkent shahar hokimligi ixtiyoriga berish toʻgʻrisidagi taklifiga rozilik berilsin. 2. Toshkent shahar hokimligi Oʻzbekiston Respublikasi Davlat mulki qoʻmitasi bilan birgalikda 2001-yil 1-noyabrgacha boʻlgan muddatda “Toshkent-Otchopari” respublika davlat ot sporti kompleksini ochiq aksiyadorlik jamiyatiga aylantirsin. “Toshkent-Otchopari” ochiq aksiyadorlik jamiyati aksiyalari paketlarini joylashtirishning quyidagi tartibi belgilansin: davlat mulki — 51 foiz; erkin sotishga, shu jumladan xorijiy investorga sotishga — 49 foiz. 3. Belgilansinki, “Toshkent-Otchopari” ochiq aksiyadorlik jamiyati aksiyalarini sotishdan tushgan mablagʻlar qurilishni tugallashga va jamiyat balansidagi binolar va inshootlarni rekonstruksiya qilishga maqsadli yoʻnaltirilgan holda istisno tariqasida jamiyat ixtiyorida qoldiriladi. Oʻzbekiston Respublikasi Moliya vazirligi koʻrsatib oʻtilgan mablagʻlardan maqsadli foydalanilishi ustidan qatʼiy nazorat oʻrnatsin. 4. Oʻzbekiston Respublikasi Davlat mulki qoʻmitasi Toshkent shahar hokimligi bilan birgalikda “Toshkent-Otchopari” ochiq aksiyadorlik jamiyatining taʼsis yigʻilishi oʻtkazilishini, belgilangan tartibda uning rahbar organlari shakllantirilishi va ustavi tasdiqlanishini taʼminlasin. 5. Mazkur qarorning bajarilishini nazorat qilish Bosh vazirning oʻrinbosari H.S. Karomatov va Toshkent shahar hokimi K.N. Toʻlaganov zimmasiga yuklansin.
RESPUBLIKA SHOSHILINCH TIBBIY YORDAM KOʻRSATISH MARKAZINI JIHOZLASH HAMDA OʻZBEKISTON RESPUBLIKASI VAKILLARINING YAPONIYADA TAʼLIM OLISHLARINI TASHKIL ETISH UCHUN YAPONIYA HUKUMATINING BEGʻARAZ YORDAMIDAN SAMARALI FOYDALANISH CHORA-TADBIRLARI TOʻGʻRISIDA
(resolution, 2022-07-22)

Yaponiya Hukumati tomonidan Toshkent shahridagi Respublika shoshilinch tibbiy yordam koʻrsatish markazini zamonaviy tibbiyot asbob-uskunalari bilan jihozlash uchun 793 mln. Yaponiya yeni miqdorida va Oʻzbekiston Respublikasi vakillarining Yaponiyada taʼlim olishlarini tashkil etish uchun 383 mln. Yaponiya yeni miqdorida begʻaraz asosda ajratilgan mablagʻlardan samarali foydalanilishini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Bosh vazirining oʻrinbosari H.S. Karomatov har ikki loyiha boʻyicha Ayirboshlash notalarini Oʻzbekiston Respublikasi Hukumati nomidan imzolashga vakil qilinsin. 2. Quyidagilarga: Oʻzbekiston Respublikasi Sogʻliqni saqlash vazirligi hamda Oliy va oʻrta maxsus taʼlim vazirligiga begʻaraz yordamni olish va tibbiyot asbob-uskunalarini yetkazib berish hamda respublika vakillarining taʼlim olishlari uchun ajratilayotgan mablagʻlardan maqsadli foydalanishga doir barcha tartibotlarni Yaponiya tomoni bilan kelishilgan muddatlarda rasmiylashtirish; Oʻzbekiston Respublikasi Tashqi iqtisodiy faoliyat milliy bankiga Yaponiya Hukumatining yuqorida koʻrsatilgan grantlariga hisob-kitob xizmati koʻrsatish vazifasi yuklansin. 3. Oʻzbekiston Respublikasiga begʻaraz yordam doirasida kelayotgan asbob-uskunalar, texnika va xizmatlar boj toʻlovlaridan ozod qilinsin. 4. “Oʻzbekiston havo yoʻllari” milliy aviakompaniyasi va “Oʻzbekiston temir yoʻllari” davlat-aksiyadorlik kompaniyasi grant hisobiga kelayotgan tibbiyot asbob-uskunalarining yuklarning aeroportda va tovar bekatida saqlanishining butun davri mobaynida toʻxtovsiz ortilishi va tushirilishini hamda omborxonaga joylashtirilishini taʼminlasinlar. 5. Moliya vazirligi Yaponiya tomonining begʻaraz yordamga hisob-kitob xizmati koʻrsatganligi uchun vositachilik haqini toʻlashga mablagʻ ajratishini va Oʻzbekiston Respublikasi Sogʻliqni saqlash vazirligi hamda Oliy va oʻrta maxsus taʼlim vazirligining soʻmlardagi mablagʻlari konvertatsiya qilinishini nazarda tutsin. 6. Tashqi ishlar vazirligi Oʻzbekiston Respublikasi Sogʻliqni saqlash vazirligi va Oliy va oʻrta maxsus taʼlim vazirligining buyurtmanomalari boʻyicha mazkur loyihalarni amalga oshirishda qatnashayotgan xorijiy mutaxassislarga kirish vizalarining konsullik yigʻimlari undirilmasdan belgilangan tartibda rasmiylashtirilishini taʼminlasin. 7. Ichki ishlar vazirligi Oʻzbekiston Respublikasi Sogʻliqni saqlash vazirligi hamda Oliy va oʻrta maxsus taʼlim vazirligining buyurtmanomalari boʻyicha mazkur loyihalarning xorijiy mutaxassislariga koʻp martalik vizalar berilishi va ularning muddati uzaytirilishini, shuningdek vaqtinchalik roʻyxatdan oʻtkazish va vaqtincha roʻyxatdan oʻtkazish muddati uzaytirilishini, ularni davlat bojlari toʻlashdan ozod qilgan holda, taʼminlasin. 8. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari H.S. Karomatov zimmasiga yuklansin.
BEMORNING UY-JOY MAYDONI KOʻPAYTIRILISHI MUMKIN BOʻLGAN AYRIM TURDAGI SURUNKALI KASALLIKLARNING ROʻYXATINI TASDIQLASH TOʻGʻRISIDA
(order, 2001-08-10)

Oʻzbekiston Respublikasi Uy-joy kodeksi 42-moddasiga va Oʻzbekiston Respublikasi Vazirlar Mahkamasining 1999-yil 1-yanvarda 18-son qarori bilan tasdiqlangan “Oʻzbekiston Respublikasi Sogʻliqni saqlash vazirligi toʻgʻrisida”gi Nizomga asosan, buyuraman: 1. Bemorning uy-joy maydoni koʻpaytirilishi mumkin boʻlgan ayrim ogʻir turdagi surunkali kasalliklarning roʻyxati ilovaga muvofiq tasdiqlansin. 2. Qoraqalpogʻiston Respublikasi Sogʻliqni saqlash vaziri, viloyatlar sogʻliqni saqlash boshqarmalari va Toshkent shahar sogʻliqni saqlash boshqarmasi boshliqlariga, respublika tasarrufidagi davolash-profilaktika muassasalari rahbarlariga: a) ushbu buyruq maʼlumot va ijro uchun qabul qilinsin; b) mazkur buyruq zarur miqdorda koʻpaytirilib, Qoraqalpogʻiston Respublikasi Vazirlar Kengashi, viloyatlar va Toshkent shahar, tumanlar va shaharlar hokimlariga va oʻz tasarrufidagi boʻlinmalariga yetkazilishi taʼminlansin. 3. Ushbu buyruq Adliya vazirligi tomonidan roʻyxatga olingan kundan boshlab 10 kun oʻtgandan keyin kuchga kiritilsin. 4. Mazkur buyruq kuchga kirishi bilan Oʻzbekiston Respublikasi Sogʻliqni saqlash vazirligining 1994-yil 28-iyuldagi 350-sonli buyrugʻi oʻz kuchini yoʻqotgan deb hisoblansin. 5. Ushbu buyruqni bajarilish nazorati DPYOBB boshligʻi F.O. Ilhomov zimmasiga yuklatilsin. 1. Bemor boshqalar bilan bir xonada yashashi mumkin boʻlmagan kasalliklar roʻyxati: a) Disforiya, shaxsiyatining oʻzgarishi va aqli zaiflik bilan kechadigan epilepsiya; b) Tez-tez takrorlanishi oqibatida muvozanatdan chiquvchi affektiv va vasvasa sindromi bilan kechadigan surunkali psixozlar; v) Surunkali shizofreniya; g) Aqliy nuqson (demensiya) bilan kechadigan bosh miyaning organik kaslliklari; d) Ruhiy oʻzgarishlar bilan kechadigan bosh miya qon-tomir kasalliklari; e) Ruhiyatning oʻzgarishi oqibatida 1 va 2-guruh nogironligiga chalingan shaxslar; yo) Axlatli va siydikli oqmalar, shuningdek axlat va siydikni tuta olmaslik; j) Koʻp miqdorda suyuqlik ajratuvchi xavfli oʻsmalar; z) Koʻp miqdorda suyuqlik ajralishi bilan kechadigan teri toshmalari; k) Oyoq gangrenasi; l) Oʻpka va boshqa aʼzolar silining sil mikrobakteriyalarini ajratayotganligi takroriy laborator tekshiruv natijasida tasdiqlangan faoli (yuqumli) turlari; m) Moxov kasalligi. 2. Bemor alohida xonada yashashi talab qilinmaydigan kasalliklar roʻyxati: a) Oʻpka va boshqa aʼzolar silining faol (yuqmaydigan) shakllari; b) Yurak faoliyatining ogʻir surunkali buzilishlari: endokardit, miokardit, FK IV, rivojlanuvchi shakllari, kardiomiopatiya, stenokardiya; v) Oʻpka emfizemasi va astma kasalligi oqibatida yuzaga kelgan ogʻir nafas yetishmovchiliklari.
OʻZBEKISTON RESPUBLIKASI HUKUMATINING BAʼZI QARORLARIGA OʻZGARTIRISHLAR KIRITISH VA AYRIMLARINI OʻZ KUCHINI YOʻQOTGAN DEB HISOBLASH TOʻGʻRISIDA
(resolution, 2017-05-15)

Oʻzbekiston Respublikasi Vazirlar Mahkamasining “Estrada qoʻshiqchilik sanʼatini yanada rivojlantirish toʻgʻrisida” 2001-yil 26-iyundagi 272-son qarori qabul qilinganligi munosabati bilan Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining “Oʻzbeknavo” gastrol-konsert birlashmasi faoliyatini tashkil etish toʻgʻrisida” 1996-yil 26-apreldagi 163-son qarori (Oʻzbekiston Respublikasi QT, 1996-yil, 4-son, 13-modda) nomidagi hamda 4 va 10-bandlaridagi “gastrol-konsert birlashmasi” soʻzlari “estrada birlashmasi” soʻzlari bilan almashtirilsin. 2. Oʻzbekiston Respublikasi Vazirlar Mahkamasining “Oʻzbekiston Respublikasi Hukumatining baʼzi qarorlariga oʻzgartirish va qoʻshimchalar kiritish toʻgʻrisida” 1997-yil 7-avgustdagi 392-son qarori (Oʻzbekiston Respublikasi QT, 1997-yil, 8-son, 27-modda)ga ilovaning 6-bandi oʻz kuchini yoʻqotgan deb hisoblansin.
HUKUMATLARARO BITIMNI TASDIQLASH TOʻGʻRISIDA
(resolution, 2001-07-30)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq, Vazirlar Mahkamasi qaror qiladi: 1. Quyidagilar: Oʻzbekiston Respublikasi Hukumati bilan Gruziya Respublikasi ijro etuvchi hokimiyati oʻrtasida huquqiy axborot almashish toʻgʻrisidagi bitim (Toshkent shahri, 2000-yil 3-fevral); Oʻzbekiston Respublikasi Hukumati bilan Ozarbayjon Respublikasi Hukumati oʻrtasida 2001 — 2010-yillarga moʻljallangan iqtisodiy hamkorlik toʻgʻrisida Bitim (Toshkent shahri, 2001-yil 18-aprel). 2. Bosh vazir oʻrinbosari R. Yunusov, tashqi ishlar vaziri A. Komilov hamda tegishli vazirlik va idoralar rahbarlari Oʻzbekiston Respublikasining mazkur bitimlarda nazarda tutilgan majburiyatlari oʻz vaqtida bajarilishi ustidan nazoratni taʼminlasinlar.
“SAMKOChAVTO” QOʻShMA KORXONASIDA IShLAB ChIQARIShNI YANADA RIVOJLANTIRISh TOʻGʻRISIDA
(resolution, 2024-05-07)

Mamlakatimizda avtobuslar va yuk avtotransporti ishlab chiqarishni yanada rivojlantirish uchun qulay shart-sharoitlar yaratish, ularni eksportga va ichki bozorga yetkazib berishni koʻpaytirish maqsadida Vazirlar Mahkamasi qaror qiladi: 1. Quyidagilar: “SamKochavto” qoʻshma korxonasining ustav fondi 1998-yildan buyon qoʻshma korxona muassislarining ulushlariga mutanosib tarzda 47,5 mln AQSh dollaridan 64,1 mln AQSh dollarigacha koʻpayganligi; “SamKochavto” qoʻshma korxonasi tomonidan qoʻshma korxonaning ishlab chiqarish faoliyatini tashkil etishning 2001-yilga biznes-rejasi hamda 2005-yilga borib avtobuslar ishlab chiqarishni 4 baravardan ortiq koʻpaytirishga va mahalliylashtirish darajasini — 25 foizgacha yetkazishga qaratilgan 2001—2005-yillarda avtomobillar uchun butlovchi buyumlar va detallar ishlab chiqarishni mahalliylashtirish dasturi tasdiqlanganligi; 2001-2002-yillarda eksportga yetkazib berishga moʻljallangan 1000 avtobus ishlab chiqarish uchun zarur boʻlgan butlovchi detallar, xomashyo va materiallar narxi xorijiy hamkor tomonidan pasaytirilganligi; 2001-yildan boshlab “Asaka” banki tomonidan ochiladigan toʻlovni kechiktirish butlovchi detallar va materiallar yuklab joʻnatilgan sanadan boshlab xorijiy banklarning kredit liniyalari hisobiga tasdiqlangan akkreditivlar boʻyicha 180 kundan 270 kunga koʻpaytirilganligi maʼlumot uchun qabul qilinsin. 2. Belgilansinki, yuridik va jismoniy shaxslar tomonidan “SamKochavto” qoʻshma korxonasi ishlab chiqargan avtotransport vositalarini sotib olishda Respublika yoʻl jamgʻarmasiga yigʻim sotib olingan avtotransport vositalari qiymatining 5 foizi miqdoridagi stavka boʻyicha hisoblab chiqiladi. 6. “Oʻzavtosanoat” uyushmasi va “SamKochavto” qoʻshma korxonasi buyurtmanomalari boʻyicha korxonaning ishlab chiqarish faoliyati bilan bogʻliq ishlarni bajarish uchun respublikaga kelayotgan xorijiy mutaxassislarga respublika hududida yashaganlik va transportning barcha turlarida yurganlik uchun Oʻzbekiston Respublikasi fuqarolari uchun nazarda tutilgan milliy valyutadagi tariflar boʻyicha haq toʻlash huquqi berilsin. 7. Oʻzbekiston Respublikasi Tashqi ishlar vazirligi, Ichki ishlar vazirligi “SamKochavto” qoʻshma korxonasining buyurtmanomalari boʻyicha xorijiy mutaxassislarni davlat boji toʻlashdan ozod qilgan holda ularga koʻp martalik vizalar uzaytirilishi va berilishini, yashash joyida vaqtincha roʻyxatdan oʻtkazish va vaqtincha roʻyxatdan oʻtkazish uzaytirilishini taʼminlasinlar. 8. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.
VAZIRLAR MAHKAMASINING 1996-YIL 21-NOYABRDAGI 408-SON QARORI BILAN TASDIQLANGAN XORIJIY FUQAROLAR VA FUQAROLIGI BOʻLMAGAN SHAXSLARNING OʻZBEKISTON RESPUBLIKASIGA KELISHLARI VA OʻZBEKISTON RESPUBLIKASIDAN KETISHLARI TARTIBIGA OʻZGARTIRISHLAR KIRITISH TOʻGʻRISIDA
(resolution, 2001-07-24)

Vazirlar Mahkamasining “Germaniya Federativ Respublikasi fuqarolari uchun viza berish tartibotlarini soddalashtirish toʻgʻrisida” 2001-yil 2-maydagi 202-son qaroriga muvofiq Vazirlar Mahkamasi qaror qiladi: 1. Vazirlar Mahkamasining 1996-yil 21-noyabrdagi 408-son qarori bilan tasdiqlangan Xorijiy fuqarolar va fuqaroligi boʻlmagan shaxslarning Oʻzbekiston Respublikasiga kelishlari va Oʻzbekiston Respublikasidan ketishlari tartibining 9-bandi quyidagi tahrirda bayon qilinsin: “9. Xorijiy fuqarolarning Oʻzbekiston Respublikasiga kelishlari va ketishlari tartibi, ularga vizalar berish hamda ularning amal qilish muddatlari Oʻzbekiston Respublikasining boshqa davlatlar bilan koʻp tomonlama va ikki tomonlama bitimlari bilan, tenglik asosida, shuningdek Oʻzbekiston Respublikasi Vazirlar Mahkamasining alohida qarorlari bilan oʻzgartirilishi mumkin”.
BIRJADAN TAShQARI VALYuTA BOZORINI ERKINLAShTIRIShGA DOIR QOʻShIMChA ChORA-TADBIRLAR TOʻGʻRISIDA
(resolution, 2002-10-10)

Valyuta bozorini yanada erkinlashtirish, birjadan tashqari valyuta bozorini kengaytirish, isteʼmol tovarlari importi uchun valyuta resurslaridan foydalanish mexanizmini takomillashtirish va samaradorligini oshirish maqsadida Vazirlar Mahkamasi qaror qiladi: 1. 2001-yil 1-avgustdan boshlab tayyor xalq isteʼmol tovarlarini import qiluvchi korxonalar va tashkilotlarga Oʻzbekiston Respublikasi Markaziy bankining soʻmlarni erkin muomaladagi valyutaga konvertatsiya qilishga ustuvor huquqini beruvchi litsenziyalarini berishning amaldagi mexanizmi bekor qilinsin. 3. Oʻzbekiston Respublikasi Markaziy banki, vakolatli banklar manfaatdor vazirliklar va idoralar bilan birgalikda Ijtimoiy ahamiyatga ega boʻlgan xalq isteʼmol tovarlari va dori-darmonlarni import qiluvchi korxonalar va tashkilotlarning birjadan tashqari valyuta bozorida xorijiy valyutani sotib olishi tartibi toʻgʻrisidagi nizomni ikki hafta muddatda ishlab chiqsinlar va tasdiqlash uchun Vazirlar Mahkamasiga kiritsinlar. 4. Pul-kredit siyosati boʻyicha respublika komissiyasi: bir hafta muddatda ijtimoiy ahamiyatga ega boʻlgan xalq isteʼmol tovarlari va dori-darmonlarni import qiluvchi korxonalar va tashkilotlarga xorijiy valyutani sotishga 2001-yilning II yarim yilligiga choraklar boʻyicha limitlarni belgilangan tartibda tasdiqlasin va vakolatli banklar eʼtiboriga yetkazsin, dori-darmonlar boʻyicha limitlarni alohida satrda ajratib koʻrsatsin; vakolatli banklar tomonidan isteʼmol tovarlarini import qiluvchi korxonalar va tashkilotlarga xorijiy valyutani sotish tartibiga rioya qilinishi va belgilanadigan limitlardan maqsadli foydalanilishi ustidan qatʼiy nazoratni taʼminlasin. 5. Oʻzbekiston Respublikasi Adliya vazirligi Markaziy bank va boshqa manfaatdor vazirliklar va idoralar bilan birgalikda qonun hujjatlariga mazkur qarordan kelib chiquvchi oʻzgartirishlar va qoʻshimchalar toʻgʻrisida ikki hafta muddatda Vazirlar Mahkamasiga taklif kiritsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S.Azimov va Oʻzbekiston Respublikasi Markaziy banki raisi F.M.Mullajonov zimmasiga yuklansin.